Gulsrud kirke

Gulsrud kirke er en langkirke fra 1931 i Modum kommune i Buskerud. Den er en del av Den norske kirke og hører til Eiker prosti i Tunsberg bispedømme.

Byggverket er tegnet av Sverre Poulsen, er i tre og har 150 sitteplasser. 

Kirken ble reist av Gulsrud kvinneforening etter at et kapell fra 1906 brant i 1930.

Altertavlen er av Anders Kongsrud og fremstiller Jesus som 12-åring i tempelet. Altertavlen er fra samme år kirken ble reist, det samme er prekestolen. Kirken har et harmonium i tillegg til et piano i skipet. Døpefonten er malt grå og har staffering av rødt og gull. 

Gulsrud kirke har en kirkeklokke fra Olsen Nauen Klokkestøperi med innskriften «Kom hver en alder hør Herren kalder». 

Adkomst til stedet er via fylkesvei 284.

 Litteratur 
 Alf Henry Rasmussen (red.): Våre kirker - norsk kirkeleksikon, side 535, Vanebo forlag 1993, ISBN 82-75-27022-7

Eksterne lenker
 Modum kirkelige fellesråd
 Gulsrud kapell fra Norges Kirker


Kategori:Kirker i Modum
Kategori:Kirker i Eiker prosti
Kategori:Kulturminner i Modum
Kategori:Norske kirker fra 1931
Kategori:Byggverk tegnet av Sverre Poulsen